En seks-årig dreng blev alvorligt forbrændt i ansigtet ved et bål i en SFO i Thisted. Han er fløjet til Rigshospitalet med helikopter.

Onsdag eftermiddag omkring klokken 15 blev en seks-årig dreng forbrændt i ansigtet på Østre Skoles SFO i Thisted. Midt - og Vestjyllands Politi oplyser, at drengen blev forbrændt, da pædagogerne havde tændt bål udendørs. En ansat havde ved et uheld kastet brændbar væske på bålet, og drengen blev ramt af stikflammer fra bålet. Brandsårene var så alvorlige, at drengen skulle flyves til Rigshospitalet med helikopter. Derfor skulle Kronborgvej i Thisted afspærres, så ambulancehelikopteren kunne lande på vejen. Den 6-årige dreng er udenfor livsfare.